૧૯૭૭ના અંતમાં હું ભારત સરકારના પ્રૌઢશીક્ષણ વીભાગમાં પ્રોગ્રામ ઓફીસર તરીકે જોડાયો ત્યારે શ્રી નયનાબહેન પણ ‘સેવા’ સંસ્થાના પ્રતીનીધી રુપે મારી ઓફીસે બન્ને સંસ્થાઓના કોઓર્ડીનેશન કાર્યે નવાં જ જોડાયેલાં. મારા નવા હોદ્દા પરનો મારો સૌ પ્રથમ કાર્યક્રમ નયનાબહેનની સહાયથી જ ઓર્ગેનાઈઝ્ડ થયેલો. એમણે પ્રૌઢશીક્ષણના કાર્યને સાવ મુળમાં જઈને અપનાવેલું. ઝુંપડપટ્ટીમોમાં અક્ષરજ્ઞાન આપવાની ધગશ તો ખરી જ પણ એથીય વીશેષ તો આ કાર્યને સમજવાની એમની ઉત્કંઠા અને તત્પરતાને તો કેદ્ર સરકારના એ વીભાગના સર્વેસર્વા શ્રી રોકડિયાજીએ પણ અભીનંદી હતી.